smcproject/ml-wiki-sentences huggingface dataset:
യു. സംസ്ഥാന കമ്മിറ്റി പ്രസിദ്ധീകരണമായ 'കലാശാല'യുടെ ചീഫ്‌ എഡിറ്റർ, കാലിക്കറ്റ്‌ സർവ്വകലാശാല സെനറ്റ്‌ അംഗം, യൂണിവേഴ്സിറ്റി യൂണിയൻ കൗൺസിലർ എന്നീ നിലകളിൽ വിദ്യാർത്ഥി, യുവജന സംഘടനാ പ്രവർത്തന കാലത്ത്‌ പ്രവർത്തിച്ചു.
ഇപ്പോൾ എഐസിസി അംഗവും കെ.പി.സി.സി. എക്സിക്യൂട്ടീവിലെ പ്രത്യേക ക്ഷണിതാവുമാണ്.
എ.ഐ.സി.സി മാധ്യമ പാനലിസ്റ്റുകളിലൊരാളായും ഇടക്കാലത്ത്‌ പ്രവർത്തിച്ചു.
രണ്ട് വട്ടം തൃത്താലമണ്ഡലത്തെ നിയമസഭയിൽ പ്രതിനിധീകരിച്ച ബൽറാം, 2021 ഏപ്രിലിൽ നടന്ന നിയമസഭ തിരഞ്ഞെടുപ്പിൽ സി.പി.എമ്മിലെ എം.ബി.രാജേഷിനോട് പരാജയപ്പെട്ടു.
കൊച്ചിൻ ശാസ്ത്ര സാങ്കേതിക സർവ്വകലാശാല സെനറ്റ്‌ അംഗം, സ്റ്റേറ്റ്‌ കൗൺസിൽ ഫോർ വൊക്കേഷണൽ ട്രെയിനിംഗ്‌ അംഗം, സ്റ്റേറ്റ്‌ ഫുഡ്‌ അഡ്വൈസറി കൗൺസിൽ അംഗം എന്നീ നിലകളിലും പ്രവർത്തിച്ച്‌ വരുന്നു.
എകെജി , കെ.ആ‍ർ.
മീര, അശോകൻ ചരുവിൽ എന്നിവർക്കെതിരായ ഫെയ്‌സ്ബുക്ക്  പോസ്റ്റുകൾ വിവാദങ്ങൾ ഉയർത്തി.
അവലംബം പുറം കണ്ണികൾ നിയമസഭാ വെബ്സൈറ്റ് വി.ടി. ബൽറാമിനെ കുറിച്ച് Archived 2015-03-16 at the Wayback Machine .
വി.ടി. ബൽറാമിന്റെ ഔദ്യോഗിക വെബ്സൈറ്റ് Archived 2015-04-15 at the Wayback Machine .
വി.ടി. ബൽറാമിന്റെ ഔദ്യോഗിക ഫേസ്ബുക്ക്‌ പേജ്
വി.വി. അബ്ദുല്ല സാഹിബ് ഇംഗ്ലീഷ് വിലാസം https://ml.wikipedia.org/wiki/V.
V._Abdulla_Sahib വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഗോളശാസ്ത്രം, ഗണിതശാസ്ത്രം, സാമൂഹ്യം, തത്വ ശാസ്ത്രം, മതം, ഭൗതികശാസ്ത്രം, തുടങ്ങിയ വിഷയങ്ങളിൽ നിരവധി ഗ്രന്ഥങ്ങൾ രചിച്ച എഴുത്തുകാരനാണ് വി. വി. അബ്ദുല്ല സാഹിബ്.
വലിയകത്ത് വീരാവു - ഹലീമ ദമ്പതികളുടെ മകൻ.
ജനനം, 1920 ജൂൺ 20 ന് തൃശൂർ ജില്ലയിലെ പെരിഞ്ഞനത്ത്.
ഹൈസ്കൂൾ - കോളേജ് വിദ്യാഭ്യാസം തൃശ്ശൂരിൽ പത്താം തരം പൊതു പരീക്ഷയിൽ മലയാള ഭാഷയിലെ ഉയർന്ന മാർക്കിന് സ്വർണ്ണ മെഡൽ പുരസ്‌കാരം ലഭിച്ചിരുന്നു.
മലയാളം, ഇംഗ്ലീഷ്, അറബിക്, ഉറുദു, തെലുങ്കു, കന്നഡ, സംസ്‌കൃതം, ഹിന്ദി എന്നി ഭാഷകള് അനായാസം കൈകാര്യം ചെയ്യുകയും അനേകം പുസ്തകങ്ങൾ പ്രസിദ്ധീകരിച്ചിട്ടും ഉണ്ട്.
2008 ഏപ്രിൽ 15 ന് അന്തരിച്ചു.
അന്ത്യവിശ്രമം പെരിഞ്ഞനം ജമുഅത്ത്‌ പളളി ഖബർസ്ഥാനിൽ പ്രവർത്തന മേഖലകൾ
ഗോള ശാസ്ത്രം, ഗണിത ശാസ്ത്രം, മതം, സമൂഹം, തത്വ ശാസ്ത്രം, ഭൗതിക ശാസ്ത്രം, തുടങ്ങിയ വൈവിധ്യ മാർന്ന വിഷയങ്ങളിൽ നാല്പതോളം ഗ്രന്ഥങ്ങൾ പ്രസിദ്ധീകരിച്ചിട്ടുണ്ട് അറുനൂറിലധികം പുറങ്ങൾ വരുന്ന വിസ്തൃത ഗോളശാസ്ത്രം ഈ വിഷയത്തിൽ മലയാളത്തിൽ പ്രസിദ്ധീകരിക്കപ്പെടുന്ന ആദ്യത്തെ ആധികാരിക ഗ്രന്ഥമാണ്.
ആനുകാലികങ്ങളിൽ നിരവധി ലേഖനങ്ങളും പ്രസിദ്ധീകരിച്ചിട്ടുണ്ട്.
ഇനിയും പ്രസിദ്ധീകരി ക്കപ്പെടാത്ത കൈയെഴുത്തു കൃതികൾ ഏറെയാണ്.
കൂടാതെ ഒട്ടനവധി അറബി കവിതകളും, തമിഴിൽ നിന്നും തിരുക്കുറളും മലയാളത്തിലേക്ക് പദ്യ രൂപത്തിൽ പരിഭാഷ പെടുത്തിയിട്ടുണ്ട്.
പുസ്തക പ്രസാധനത്തിന് കേരള / തമിഴ് നാട് സർക്കാരുകളുടെ ധനസഹായം ലഭിച്ചിരുന്നു .
അറിയപ്പെടുന്ന പ്രഭാഷകനും ആയിരുന്നു.
"സാഗര മേള" എന്ന നോവൽ രചിചിട്ടുണ്ട്.
കേരളത്തിലെ മത - ശാസ്ത്ര വൈജ്ഞാനിക സംവാദ രംഗത്തെ സജീവമായിരുന്നു.
ഖുർആൻ - ശാസ്ത്ര സെമിനാറുകളിൽ വളരെക്കാലം ക്ഷണിതാവായിരുന്നു.
ഗ്രന്ഥങ്ങൾ വിസ്തൃത ഗോള ശാസ്ത്രം തിരുക്കുറൾ (പദ്യ പരിഭാഷ) ബുദ്ധിയും യുക്തിയും കണക്കിലൂടെ ഭാരതീയ ഗണിത സൂചിക ചന്ദ്ര പിറവിയും പ്രശ്നങ്ങളും സാഗര മേള (വേദാന്ത നോവൽ) മാസപ്പി റവിയുടെ ശാസ്ത്രം ദിവ്യാഗമനത്തിന്റെ മണിനാദം പുരാതന അറബി രാജ്യ ഭരണം പറയപ്പെടാത്ത വസ്തുതകൾ അറിവില്ലാത്തവൻ ഭാഗ്യവാൻ പരിവർത്തനം താബി ഈ കേരളത്തിൽ പിതാവും പുത്രനും നിസ്കാരം സഞ്ചാരി (6 ഭാഗങ്ങൾ) ആണ്ടുനേർച്ച മുസൽമാൻ എന്തു ചെയ്യണം മതം മയക്കുന്നു, മനുഷ്യൻ മയങ്ങുന്നില്ല മുസൽമാനോട് ജീവിക്കാൻ വയ്യേ വയ്യ മഹല്ല് ഭരണവും നേതാക്കന്മാരും തബൂക്ക് യു ദ്ധം (ചരിത്രം) മുങ്ങിയെടുത്ത മുത്തുകൾ (4 ഭാഗങ്ങൾ) ലൈലത്തുൽ ഖദർ സ്വപ്ന സമുദായo മുസ്ലീം സ്പെയിൻ ഒരു ചൂണ്ടുപലക വിധി (നോവൽ) വീട് വിട്ട് ഓടിയ നാടുവാഴി ഇമാമത്ത് ക്ഷേമരാജ്യം ചരിത്രവും കർമ്മ ശാസ്ത്രവും മദ്ഹബും മാസ്റ്ററും മുസ്‌ലിയാരും (6 ഭാഗങ്ങൾ) ഗ്രന്ഥങ്ങളിലേക്കുള്ള  കണ്ണികൾ അറിവില്ലാത്തവൻ ഭാഗ്യവാൻ ചരിത്രവും കർമ്മശാസ്ത്രവും മദ്ഹബും താബിഈ കേരളത്തിൽ പറയപ്പെടാത്ത വസ്തുതകൾ പരിവർത്തനം - ധർമ്മോപദേശ കഥ ദിവ്യാഗമനത്തിന്റെ മണിനാദം മതം മയക്കുന്നു മനുഷ്യൻ മയങ്ങുന്നില്ല നിസ്കാരം പുരാതന അറബി രാജ്യ ഭരണം സഞ്ചാരി യാത്ര 6 സഞ്ചാരി യാത്ര 3 പുറത്തേക്കുള്ള കണ്ണികൾ Media related to Category:V.
V. Abdulla Sahib at Wikimedia Commons https://archive.org/search?query=creator%3A%22V.
+V.
+Abdulla+Sahib%22 https://abdullasahib.info/ Archived 2022-01-06 at the Wayback Machine .
അവലംബം ↑ 2005 ആഗസ്ത് 28 ലെ മാധ്യമം ദിനപത്രം ↑ 1996 നവമ്പർ 3 മാധ്യമം ദിനപത്രം സണ്ഡേ സപ്ലിമെന്റ് ↑ 2005 ആഗസ്ത് 28 ലെ ചന്ദ്രിക ദിനപത്രം
വി.ബി.സി. നായർ ഇംഗ്ലീഷ് വിലാസം https://ml.wikipedia.org/wiki/V.
B.C._Nair ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
മലയാള നാട് ‍ വാരികയുടെ പത്രാധിപരായിരുന്നു വി.ബി.സി. നായർ എന്ന വി. ബാലചന്ദ്രൻ നായർ .
എസ്.കെ. നായർ 1969-ൽ മലയാള നാട് വാരിക തുടങ്ങുന്നതോടെയാണ് പത്രാധിപലോകത്ത് വി.ബി.സി. നായർ ശ്രദ്ധേയനാകുന്നത്.
ജനനം - വിദ്യാഭ്യാസം
1937 -ൽ കൊല്ലം ജില്ലയിലെ ഉളിയക്കോവിലിൽ മംഗലശ്ശേരിയിൽ ആർ.വേലുപ്പിള്ളയുടെയും കെ.അമ്മിണിയമ്മയുടെയും മകനായി ജനിച്ചു.
കൊല്ലം എസ്.എൻ കോളേജിൽ ബി.എ കോഴ്സ് പൂർത്തിയാക്കുന്നതിനു മുമ്പേ പത്രലോകത്തേയ്ക്ക് അദ്ദേഹം പ്രവേശിച്ചു.
മലയാള രാജ്യം , പട്ടം താണുപിള്ളയുടെ കേരളജനത തുടങ്ങിയ പത്രങ്ങളിൽ പ്രവർത്തിച്ചു.
വാനമ്പാടി ബുക്സ് എന്ന പേരിൽ സ്വന്തമായി പ്രസിദ്ധീകരണ സ്ഥാപനം തുടങ്ങി.1962 -ൽ അമേരിക്കയിലെ യങ്റൈറ്റേഴ്സ് ക്ലബ്ബ് ഇന്ത്യാക്കാർക്കായി സംഘടിപ്പിച്ച ചെറുകഥാ മത്സരത്തിൽ വി.ബി.സി യുടെ കഥ സമ്മാനാർഹമായി.
മംഗലശ്ശേരി, വി എന്നീ തൂലികാ നാമങ്ങളിൽ ഗ്രന്ഥങ്ങൾ നിരൂപണം ചെയ്യാറുണ്ടായിരുന്നു.
പുസ്തകങ്ങൾ വൈലോപ്പിള്ളിയും മറ്റും (1986) പൂർണ്ണത തേടുന്ന അപൂർണ ബിന്ദുക്കൾ (1978) മുഖഭാഗ ചിത്രങ്ങൾ (1976) പണ്ഡിറ്റ്ജിയുടെ രഹസ്യങ്ങൾ ഒരു പതിനേഴുകാരിയും മൂന്നു നഗരങ്ങളും ലേഡിചാറ്റർലിയുടെ പുത്രി കാമദേവതമാർ ക്രിസ്റ്റിന തിരക്കഥ മുതൽ വെള്ളിത്തിര വരെ മഹനീയ മനസ്സിന്റെ പ്രതിധ്വനികൾ അത്ഭുത കൗതുക വിജ്ഞാനം അയ്യായിരം ചോദ്യങ്ങളിൽ കഥകളുറങ്ങുന്ന സ്വകാര്യം അഭിനയ ശാസ്ത്രം - പോൾ മുനി (പരിഭാഷ) അവലംബം ↑ എഴുത്തുകാർ മറന്ന എഡിറ്ററുടെ ജീവിതം,ശിഖമോഹൻ ദാസ്,മാതൃഭൂമി ആഴ്ചപ്പതിപ്പ്,സപ്തംബർ13,2015
വി.രാജഗോപാൽ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മാതൃഭൂമി കോഴിക്കോട് യൂണിറ്റിൽനിന്നു ഡപ്യൂട്ടി എഡിറ്ററായി വിരമിച്ച വി.രാജഗോപാൽ(1951-2015) തുടർച്ചയായി അഞ്ച് ഒളിമ്പിക്‌സ് മത്സരങ്ങൾ റിപ്പോർട്ട് ചെയ്ത ഏക മലയാളിയാണ്.
43 വർഷം പത്രപ്രവർത്തനത്തിലേർപ്പെട്ടിട്ടുണ്ട്.
ശ്രദ്ധേയനായ രാഷ്ട്രീയ ലേഖകൻ കൂടിയായ രാജഗോപാൽ ഏറ്റവുമധികം വിദേശരാജ്യങ്ങൾ സന്ദർശിച്ച പത്രപ്രവർത്തകരിൽ ഒരാളാണ്.
മൂന്നു ഗ്രന്ഥങ്ങൾ രചിച്ചിട്ടുണ്ട്.
സംഘടനാരംഗത്ത്
കെ.എസ്.യു.വിന്റെ സജീവപ്രവർത്തകനായിരുന്നു ഹൈസ്‌കൂൾ-കോളേജ് പഠനകാലത്ത്.
അറിയപ്പെടുന്ന യുവജനനേതാവായി വളർന്നു.
1973-74 കാലത്ത് കലിക്കറ്റ് യൂനിവേഴ്‌സിറ്റി വിദ്യാർത്ഥി യൂനിയൻ സെക്രട്ടറിയും അടുത്ത വർഷം ചെയർമാനുമായിരുന്നു.
രാജഗോപാൽ ചെയർമാനായിരിക്കെ യൂനി.
യൂനിയൻ വിദ്യാർത്ഥികൾക്കായി പീച്ചിയിൽ സംഘടിപ്പിച്ച സർഗസംവാദം എന്ന സാഹിത്യക്യാമ്പ് അതിനു മുമ്പോ ശേഷമോ നടന്നിട്ടില്ലാത്ത ഒരു സാഹിത്യസംവാദമായിരുന്നു.
മലയാളത്തിലെ ഏതാണ്ട് മുഴുവൻ യുവ സാഹിത്യകാരന്മാരും ക്യാമ്പിൽ പങ്കെടുത്തു.
1975-ൽ അടിയന്തരാവസ്ഥയോടെ രാഷ്ട്രീയപ്രവർത്തനത്തിൽനിന്നു പിൻവാങ്ങി മുഴുവൻ സമയ പത്രപ്രവർത്തകനായി.
കോളേജ് വിദ്യാർത്ഥിയായിരിക്കെ പാർട് ടൈം ലേഖകനായി മാതൃഭൂമിയിൽ പ്രവർത്തനം തുടങ്ങിയിരുന്നു.
1978-ൽ സ്റ്റാഫ് ലേഖകനായി.
1994-ൽ എക്‌സിക്യൂട്ടീവ് എഡിറ്റർസ്ഥാനം വരെ ഉയർന്നു.
വിരമിക്കുമ്പോൾ ഇൻഫർമേഷൻ ആന്റ് റിസർച്ച് സെല്ലിന്റെ ഡപ്യൂട്ടി എഡിറ്ററായിരുന്നു.
മാതൃഭൂമി വാരാന്തപ്പതിപ്പിന്റെ ചുമതല വഹിച്ചിട്ടുള്ള രാജഗോപാൽ സ്‌പോർട്‌സ് മാഗസീൻ ഉൾപ്പെടെ പല പ്രസിദ്ധീകരണങ്ങളും തുടങ്ങുന്നതിൽ നല്ല പങ്കു വഹിച്ചിട്ടുണ്ട്.
സ്‌പോർട്‌സ് ലേഖകൻ, സംഘാടകൻ
1980-ൽ മോസ്‌കോ ഒളിംബിക്‌സ് റിപ്പോർട്ട് ചെയ്യാൻ രാജഗോപാൽ നിയോഗിക്കപ്പെട്ടു.
അതിനു മുമ്പ് ഒരു മലയാളപത്രവും ഒളിമ്പിക്‌സിന് ലേഖകനെ അയച്ചിട്ടില്ല.
തുടർന്ന് ലോസ് ആഞ്ചലസ് (1984), സോൾ(1988), ബാർസലോണ(1992), അറ്റ്‌ലാന്റ(1996) എന്നീ ഒളിമ്പിക്‌സുകളും ന്യൂഡൽഹി (1982), ബെയ്ജിങ്ങ്(1990), ഹിരോഷിമ(1994), ബാംങ്കോക്ക് (1998)എന്നീ ഏഷ്യൻ ഗെയിംസ് മത്സരങ്ങളും റിപ്പോർട്ട് ചെയ്തു.
1998-ലെ ലോക ചെസ്സ് ഫൈനൽ ഉൾപ്പെടെ പല മറ്റു മത്സരങ്ങളും റിപ്പോർട്ട് ചെയ്തിട്ടുണ്ട്.
തൊഴിൽപരവും ഔദ്യോഗികവുമായ ആവശ്യങ്ങൾക്കായി പഴയ സോവിയറ്റ് യൂണിയൻ, പോളണ്ട്, ബൾഗേറിയ, സ്വിറ്റ്‌സർലാണ്ട്, ബ്രിട്ടൻ, ജർമ്മനി, ഫ്രാൻസ്, അമേരിക്ക, ജപ്പാൻ, തായ്‌ലാൻഡ്, ഹോങ്കോങ്, സിംഗപ്പൂർ, മലേഷ്യ, ദക്ഷിണ കൊറിയ, ഫിലിപ്പീൻസ്, ഇന്തോനേഷ്യ, ചൈന, സ്‌പെയിൻ, ഒമാൻ, ഇറാൻ, ബഹ്‌റൈൻ തുടങ്ങിയ രാജ്യങ്ങളിൽ പര്യടനം നടത്തിയിട്ടുണ്ട്.
ഒളിമ്പ്യൻ എന്ന തൂലികാനാമത്തിൽ അദ്ദേഹം ദീർഘകാലം മാതൃഭൂമി യിൽ സ്‌പോർട്‌സ് പംക്തി എഴുതി.
മികച്ച സ്‌പോർട്‌സ് ലേഖകനുള്ള നിരവധി അവാർഡുകൾ കരസ്ഥമാക്കി.
2001 മുതൽ [ ലോക സ്‌പോർട്‌സ് അവാർഡ്് ] നിർണയത്തിനുള്ള ഇന്റർനാഷനൽ മീഡിയ സെലക്ഷൻ പാനലിൽ ഇന്ത്യയിൽനിന്നുള്ള അംഗമായിരുന്നിട്ടുണ്ട്.
സുവർണറാണി പി.ടി.ഉഷയുടെ സ്‌പോർട്‌സ് ജീവിതത്തെക്കുറിച്ചുള്ള ഒരേ ഒരു ഉഷ ആണ് ആദ്യ പുസ്തകം.
പറയാത്ത യാത്രാമൊഴി , ഏഴാൾ ഏഴു വഴി (ഓർമ്മകൾ) എന്നിവയാണ് മറ്റു രണ്ടു പുസ്തകങ്ങൾ.
കുടുംബം: ഭാര്യ റാണി.
മക്കൾ നിഖിലും അഖിലും.
2015 ജുലായി ഏഴിന് അന്തരിച്ചു.
വി.പി. സാരഥി
1970കളിൽ മലയാളചലച്ചിത്രരംഗത്ത് കഥ, തിരക്കഥ, സംഭാഷണം എന്നിവയുടെ രചയിതാവായും നിർമ്മാണനിർവ്വാഹകനായും പ്രവർത്തിച്ച വ്യക്തിയാണ് വി.പി. സാരഥി .
എ.ബി. രാജ് സംവിധാനം ചെയ്ത ചിത്രങ്ങളിലാണ് സാരഥി അധികവും പ്രവർത്തിച്ചത്.
പ്രവർത്തിച്ച ചിത്രങ്ങൾ ക്ര.
ചിത്രം വർഷം കഥ തിരക്കഥ സംഭാഷണം സംവിധാനം നിർമ്മാണനിർവ്വഹണം 1 രഹസ്യരാത്രി 1974 വി.പി. സാരഥി വി.പി. സാരഥി ജഗതി എൻ കെ ആചാരി എ.ബി. രാജ് വി.പി. സാരഥി 2 ഹലോ ഡാർലിംങ്ങ് 1975 വി.പി. സാരഥി വി.പി. സാരഥി എം ആർ ജോസഫ് എ.ബി. രാജ് വി.പി. സാരഥി 3 സീമന്ത പുത്രൻ 1976 വി.പി. സാരഥി വി.പി. സാരഥി എം ആർ ജോസഫ് എ.ബി. രാജ് 4 അവൾ ഒരു ദേവാലയം 1977 വി.പി. സാരഥി കൊച്ചിൻ ഹനീഫ വി.പി. സാരഥി എ.ബി. രാജ് 5 രാജു റഹിം 1978 വി.പി. സാരഥി വി.പി. സാരഥി വി.പി. സാരഥി എ.ബി. രാജ് 6 ഇരുമ്പഴികൾ 1979 വി.പി. സാരഥി കൊച്ചിൻ ഹനീഫ കൊച്ചിൻ ഹനീഫ എ.ബി. രാജ് 7 അടിമച്ചങ്ങല 1981 വി.പി. സാരഥി കൊച്ചിൻ ഹനീഫ കൊച്ചിൻ ഹനീഫ എ.ബി. രാജ്
, ↑ {{ cite web }} : Cite has empty unknown parameter: | 1= ( help ) ↑ {{ cite web }} : Cite has empty unknown parameter: | 1= ( help ) ↑ {{ cite web }} : Cite has empty unknown parameter: | 1= ( help )
വി.പി. സിങ് ഈ ലേഖനത്തിലെ ചില ഭാഗങ്ങൾ വൈജ്ഞാനികമായ ഉള്ളടക്കത്തിനു പകരം പ്രതിപാദ്യവിഷയത്തെ ലേഖകന്റെ കാഴ്ച്ചപ്പാടുകൾക്കനുസരിച്ച് ഉയർത്തിക്കാട്ടാൻ ശ്രമിക്കുന്നു .
ഇംഗ്ലീഷ് വിലാസം https://ml.wikipedia.org/wiki/Vishwanath_Pratap_Singh
വിശ്വനാഥ്‌ പ്രതാപ്‌ സിംഗ്‌ അഥവാ വി. പി. സിംഗ്‌ ( ജൂൺ 25 , 1931 - നവംബർ 27 2008 ).
സ്വതന്ത്ര ഇന്ത്യയുടെ പത്താമത്തെ പ്രധാനമന്ത്രിയായിരുന്നു.
പതിനൊന്നു മാസമാണ് വി. പി. സിംഗ് പ്രധാനമന്ത്രിപദം വഹിച്ചത്.
പിന്നോക്ക വിഭാഗങ്ങൾക്ക്‌ തൊഴിൽസംവരണം ഉറപ്പാക്കുന്ന മണ്ഡൽ കമ്മീഷൻ റിപ്പോർട്ട്‌ നടപ്പാക്കിയതാണ്‌ സിംഗിന്റെ പ്രധാന ഭരണനേട്ടം.
ഈ നിയമം ഇന്ത്യയുടെ സാമൂഹിക വ്യവസ്ഥയിൽ വൻമാറ്റങ്ങൾ വരുത്തി.
ഒരു സമ്പന്നമായ രാജകീയ കുടുംബത്തിലാണ് വിശ്വനാഥ് പ്രതാപ് സിംഗ് ജനിച്ചത്.
ഡെറാഡൂണിലെ സമ്പന്നർ മാത്രം പഠിക്കുന്ന സ്കൂളിലായിരുന്നു പ്രാഥമിക വിദ്യാഭ്യാസം.
കോൺഗ്രസ്സിൽ ചേർന്ന് രാഷ്ട്രീയജീവിതത്തിനു തുടക്കം കുറിച്ചു.
1980 ൽ ഉത്തർപ്രദേശ് മുഖ്യമന്ത്രിയായി.
1984 ലെ പൊതു തിരഞ്ഞെടുപ്പോടുകൂടിയാണ് ദേശീയരാഷ്ട്രീയത്തിലേക്ക് ശ്രദ്ധയൂന്നാൻ തുടങ്ങിയത്.
1984 ലെ രാജീവ് ഗാന്ധി മന്ത്രിസഭയിൽ സാമ്പത്തിക വകുപ്പ് മന്ത്രിയായി ചുമതലയേറ്റു.
സ്വർണ്ണത്തിനുള്ള ഇറക്കുമതി ചുങ്കം കുറയ്ക്കുക വഴി, സ്വർണ്ണക്കള്ളക്കടത്ത് തടയാൻ കഴിഞ്ഞു.
ഇത്തരത്തിലുള്ള വിപ്ലവകരമായ മാറ്റങ്ങൾ നടപ്പിൽ വരുത്തിയിട്ടുണ്ട്.
ബോഫോഴ്സ് വിവാദവുമായി ബന്ധപ്പെട്ട് കോൺഗ്രസ്സ് നേതൃത്വവുമായി തെറ്റി ജനമോർച്ച എന്ന രാഷ്ട്രീയപാർട്ടി രൂപീകരിച്ചു.
ജനമോർച്ച പിന്നീട്, ലോക് ദൾ , ജനതാ പാർട്ടി , കോൺഗ്രസ് (എസ്.) എന്നിവരുമായി ലയിച്ച് ജനതാ ദൾ എന്ന പാർട്ടി രൂപീകരിച്ചു.
1989 ലെ പൊതു തിരഞ്ഞെടുപ്പിൽ ഒരു പാർട്ടിക്കുപോലും ഭൂരിപക്ഷം കിട്ടാതിരുന്ന സമയത്ത്, പ്രാദേശിക പാർട്ടികളെ കൂട്ടുപിടിച്ച്, ഇടതുപക്ഷത്തിന്റെ പുറത്തു നിന്നുള്ള പിന്തുണയോടെ നാഷണൽ ഫ്രണ്ട് അധികാരത്തിൽ വന്നു, സിംഗ് ആയിരുന്നു പ്രധാനമന്ത്രി.
മണ്ഡൽ കമ്മീഷൻ റിപ്പോർട്ട് നടപ്പാക്കിയത് സിംഗ് ആണ്.
ഇത് ഹിന്ദുസമുദായത്തിലെ തന്നെ ഉയർന്ന വർഗ്ഗക്കാരുടെ അപ്രീതി നേടാൻ കാരണമാക്കി.
പക്ഷേ ഇത്തരം എതിർപ്പുകളെ, ഒരു കൂട്ടുമുന്നണിയിലായിരുന്നിട്ടുപോലും സിംഗ് ലാഘവത്വത്തോടെ നേരിടുകയാണുണ്ടായത്.
പ്രധാനമന്ത്രി സ്ഥാനത്തുനിന്ന് പുറത്തായ ശേഷം അർബുദ രോഗംമൂലം സജീവ രാഷ്ട്രീയത്തോടു വിടപറഞ്ഞു.
2008 നവംബർ 27-ന് ഡൽഹിയിൽ വച്ച് അന്തരിച്ചു.
1931 ജൂൺ 25 ന് ഉത്തർപ്രദേശിലെ അലഹാബാദിലാണ് വിശ്വനാഥ് പ്രതാപ് സിംഗ് ജനിച്ചത്.
ഒരു രാജകുടുംബമായിരുന്നു അദ്ദേഹത്തിന്റേത്.
പിതാവ് രാജാ ബഹാദൂർ രാംഗോപാൽ സിംഗ്.
മൻഡ എന്ന രാജകുടുംബത്തിന്റെ പ്രതാപം ക്ഷയിച്ചുകൊണ്ടിരിക്കുന്ന കാലത്തായിരുന്നു സിംഗ് ജനിച്ചത്.
സിംഗിന് നല്ല രീതിയിലുള്ള വിദ്യാഭ്യാസം തന്നെ ലഭിച്ചിരുന്നു.
ഡെറാഡൂണിലെ കേണൽ ബ്രൗൺ കേംബ്രിഡ്ജ് സ്കൂളിലാണ് അഞ്ചു വർഷക്കാലം സിംഗ് പഠിച്ചത്.
അലഹബാദ്, പൂനെ സർവ്വകലാശാലകളിലായിരുന്നു കോളേജ് വിദ്യാഭ്യാസം.
ഇവിടെ നിന്നും  ബി.എ,എൽ.
എൽ.ബി, ബി.എസ്.സി ബിരുദങ്ങൾ കരസ്ഥമാക്കി.
ഉത്തർപ്രദേശ് മുഖ്യമന്ത്രി
അലഹബാദിലെ പ്രാദേശിക രാഷ്ട്രീയത്തിലൂടെയാണ് സിംഗ് വളർന്നത്.
ഇന്ത്യൻ നാഷണൽ കോൺഗ്രസ്സിൽ അംഗമായി ചേർന്നു.
ജനതാ പാർട്ടിയിൽ നിന്നും ഇന്ദിരയുടെ നേതൃത്വത്തിലുള്ള കോൺഗ്രസ്സ് ഉത്തർപ്രദേശിൽ അധികാരം തിരിച്ചുപിടിച്ചപ്പോൾ, വിശ്വനാഥ് പ്രതാപ് സിംഗിനെയാണ് ഇന്ദിര മുഖ്യമന്ത്രിയായി നിയമിച്ചത്.
കൊള്ളക്കാരേയും, മറ്റും കൊണ്ട് കലുഷിതമായിരുന്നു സംസ്ഥാനത്തെ, പ്രത്യേകിച്ച് ഗ്രാമീണമേഖലയിലെ ജനജീവിതം.
വിശ്വനാഥ് അധികാരത്തിലെത്തിയതിനുശേഷം, ഇത്തരം സാമൂഹ്യവിരുദ്ധരെ അടിച്ചമർത്താനുള്ള നടപടികൾ ത്വരിതമാക്കി.
1983 ൽ സംസ്ഥാനത്തെ ഭീതിയിലാഴ്ത്തിയിരുന്നു ചില ഭീകരർ ക്രമസമാധാനത്തിനടിമപ്പെട്ടത് ദേശീയ തലത്തിൽ സിംഗിനെ അറിയപ്പെടാനിടയാക്കി.
കേന്ദ്ര മന്ത്രി
1984 ലെ പൊതു തിരഞ്ഞെടുപ്പിൽ രാജീവ് ഗാന്ധി വൻ ഭൂരിപക്ഷത്തോടെ അധികാരത്തിലെത്തിയപ്പോൾ, സാമ്പത്തികവകുപ്പും, പ്രതിരോധ വകുപ്പും രാജീവ് ഏൽപ്പിച്ചുകൊടുത്തത് സിംഗിനേയായിരുന്നു.
സാമ്പത്തിക വകുപ്പിൽ കാര്യമായ മാറ്റങ്ങൾ വരുത്താൻ സിംഗ് ശ്രമിച്ചു.
സ്വർണ്ണ കള്ളക്കടത്ത് കുറക്കാൻ വേണ്ടി സ്വർണ്ണത്തിന്മേൽ ഏർപ്പെടുത്തിയിരുന്നു നികുതി കുറച്ചു.
കൂടാതെ അനധികൃതമായി പിടിക്കപ്പെടുന്ന സ്വർണ്ണത്തിന്റെ മൂല്യത്തിന്റെ ഒരു ഭാഗം അത് പിടിച്ച പോലീസ് ഉദ്യോഗസ്ഥർക്ക് സമ്മാനമായും പ്രഖ്യാപിച്ചു.
നികുതി വെട്ടിപ്പു നടത്തുന്നവരെ പിടികൂടാൻ വേണ്ടി സിംഗ് എൻഫോഴ്സമെന്റ് വകുപ്പിന് കൂടുതൽ അധികാരം നൽകി.
കൂടാതെ നികുതി വെട്ടിപ്പു നടത്തുന്നവരെ കണ്ടെത്താൻ വ്യാപകമായ അന്വേഷണവും ആരംഭിച്ചു.
ധിരുഭായി അംബാനി , അമിതാഭ് ബച്ചൻ തുടങ്ങിയവർ പോലും അന്വേഷണപരിധിക്കുള്ളിൽ വന്നു.
പോളിയസ്റ്റർ ഫിലിമിന്റെ ഉത്പാദനത്തിലെ മുഖ്യ അസംസ്കൃതവസ്തുവായ പ്യൂരിഫെഡ് ടെലിഫ്താലിക് ആസിഡിന്റെ ഇറക്കുമതിയിൽ ചില നിയന്ത്രണങ്ങൾ സിംഗ് ഏർപ്പെടുത്തി.
ഈ ഉൽപ്പന്നത്തെ ഓപ്പൺ ജനറൽ കാറ്റഗറിയിൽ നിന്നും നീക്കം ചെയ്തു.
ഇതുവഴി, റിലയൻസിന് വൻ തുക നികുതി അടക്കേണ്ടതായി വന്നു.
ഇതുപോലുള്ള കാര്യങ്ങൾ ദേശീയ രാഷ്ട്രീയത്തിൽ പ്രശ്നങ്ങൾ സൃഷ്ടിച്ചു.
സിംഗിനെ സാമ്പത്തിക വകുപ്പിൽ നിന്നും നീക്കം ചെയ്യാൻ രാജീവ് ഗാന്ധി നിർബന്ധിതനായി.
സിംഗിന്റെ സേവനം പ്രതിരോധ വകുപ്പിലാണ് കൂടുതൽ ആവശ്യമെന്ന് പറഞ്ഞ് രാജീവ് ഗാന്ധി സിംഗിനെ സാമ്പത്തിക വകുപ്പിൽ നിന്നും നീക്കം ചെയ്യുകയായിരുന്നു.
പ്രതിരോധ വകുപ്പിൽ നടക്കുന്ന ആയുധകച്ചവടത്തിന്റെ ഉള്ളുകള്ളികളെക്കുറിച്ചന്വേഷിക്കുകയായിരുന്നു സിംഗ് ആദ്യം ചെയ്തത്.
ഈ അന്വേഷണത്തിനിടയിലാണ് ദേശീയ രാഷ്ട്രീയത്തെത്തന്നെ  പിടിച്ചു കുലുക്കിയ ബോഫോഴ്സ് കുംഭകോണത്തിന്റെ രേഖകൾ പുറത്തു വന്നത്.
വി.പി.സിംഗിന്റെ കയ്യിൽ ഈ വൻ ആയുധകോഴയുടെ രേഖകൾ ഉണ്ടെന്നുള്ള വാർത്ത പുറം ലോകമറിഞ്ഞു.
ഈ വാർത്ത രാജീവ് ഗാന്ധിയുടെ പ്രതിച്ഛായക്ക് വല്ലാതെ കോട്ടം തട്ടി.
സിംഗിന് എന്തെങ്കിലും പ്രവർത്തിക്കാൻ കഴിയുന്നതിനു മുന്നേ തന്നെ അദ്ദേഹത്തെ കേന്ദ്രമന്ത്രിസഭയിൽ നിന്നും പുറത്താക്കി.
വൈകാതെ സിംഗ് കോൺഗ്രസ്സ് അംഗത്വം രാജിവെച്ചു.
പ്രതിപക്ഷത്തേക്ക് ജനമോർച്ച, ജനതാ ദൾ, നാഷണൽ ഫ്രണ്ട്
കോൺഗ്രസ്സിൽ നിന്നും രാജിവെച്ച് സിംഗ്, ആരിഫ് മുഹമ്മദ് ഖാന്റേയും, അരുൺ നെഹ്രുവിന്റേയും ഒപ്പം ജനമോർച്ച എന്ന പുതിയൊരു രാഷ്ട്രീയപാർട്ടി രൂപീകരിച്ചു.
അലഹബാദ് മണ്ഡലത്തിൽ നടന്ന ഉപതിരഞ്ഞെടുപ്പിൽ വിജയിച്ച് സിംഗ് വീണ്ടും ലോക് സഭയിലേക്കെത്തി.
ജനതാപാർട്ടിയുടെ നേതാവായിരുന്നു ജയപ്രകാശ് നാരായണന്റെ ജന്മദിനമായ 1988 ഒക്ടോബർ 11 ന് ജനതാ ദൾ എന്നൊരു പാർട്ടി രൂപീകരിക്കപ്പെട്ടു.
ജനമോർച്ച, ജനതാ പാർട്ടി , ലോക്ദൾ, കോൺഗ്രസ്സ് (എസ്) എന്നീ പാർട്ടികൾ ലയിച്ചാണ് ജനതാ ദൾ രൂപംകൊണ്ടത്.
വി.പി.സിംഗ് പാർട്ടിയുടെ പ്രസിഡന്റായി തിരഞ്ഞെടുക്കപ്പെട്ടു.
കോൺഗ്രസ്സിനെ എതിർക്കുന്ന മറ്റു ചില പ്രാദേശിക പാർട്ടികൾ കൂടി ജനതാ ദളിനെ പിന്തുണക്കുകയുണ്ടായി.
ദ്രാവിഡ മുന്നേറ്റ കഴകം , തെലുഗുദേശം പാർട്ടി , ആസാം ഗണ പരിഷത്, എന്നീങ്ങനെയുള്ള ദേശീയ പാർട്ടികൾ ജനതാദളുമായി ചേർന്ന് നാഷണൽ ഫ്രണ്ട് എന്ന ഒരു ദേശീയ മുന്നണി രൂപീകരിച്ചു.
ബി.ജെ.പിക്കും , കോൺഗ്രസ്സിനും ഉള്ള ബദൽ എന്ന നിലയിലായിരുന്നു നാഷണൽ ഫ്രണ്ട് രൂപംകൊണ്ടത്.
വി.പി.സിംഗ് കൺവീനറും, എൻ.ടി. രാമറാവു പ്രസിഡന്റുമായി തിരഞ്ഞെടുക്കപ്പെട്ടു.
1989 ലെ പൊതു തിരഞ്ഞെടുപ്പ്
1989 ലെ പൊതു തിരഞ്ഞെടുപ്പിൽ ഒരു രാഷ്ട്രീയപാർട്ടിക്കും വ്യക്തമായി ഭൂരിപക്ഷം ലഭിച്ചില്ല.
എന്നാൽ ഇടതുപക്ഷ പാർട്ടികളുടെ പുറത്തു നിന്നുള്ള പിന്തുണയോടെ, മന്ത്രിസഭ രൂപീകരിക്കുവാനുള്ള നേരിയ ഭൂരിപക്ഷം നാഷണൽ ഫ്രണ്ടിനു ലഭിച്ചു.
മന്ത്രിസഭയിൽ ചേരാനുള്ള ക്ഷണം ഇടതുപക്ഷം നിരസിക്കുകയായിരുന്നു.
മന്ത്രിസഭയെ പുറത്തു നിന്നും പിന്തുണക്കാനുള്ള തീരുമാനത്തിൽ സി.പി.ഐ(എം) അടക്കമുള്ള ഇടതുപക്ഷകക്ഷികൾ ഉറച്ചു നിൽക്കുകയായിരുന്നു.
ഡിസംബർ 1 ന് പാർലിമെന്റിലെ സെൻട്രൽ ഹാളിൽ ചേർന്ന നാഷണൽ ഫ്രണ്ടിന്റെ സമ്മേളനത്തിൽ വി.പി.സിംഗ് നാടകീയമായി ദേവി ലാലിന്റെ പേര് പ്രധാനമന്ത്രി സ്ഥാനത്തേക്ക് നിർദ്ദേശിച്ചു.
നാഷണൽ ഫ്രണ്ടിന്റെ അവകാശവാദം രാഷ്ട്രപതി അംഗീകരിച്ചതുമുതൽ വി.പി.സിംഗ് തന്നെയായിരിക്കും പ്രധാനമന്ത്രി എന്നു തന്നെയാണ് എല്ലാവരും കരുതിയിരുന്നത്.
എന്നാൽ ഈ നീക്കം അംഗങ്ങളെ അത്ഭുതപ്പെടുത്തി.
എന്നാൽ ഹരിയാനയിൽ നിന്നുമുള്ള നേതാവായ ദേവി ലാൽ ഈ പ്രധാനമന്ത്രി സ്ഥാനത്തേക്കുള്ള തന്റെ വിസമ്മതം യോഗത്തെ അറിയിക്കുകയും, കൂടാതെ വി.പി.സിംഗിനെത്തന്നെ ആ സ്ഥാനത്തേക്ക് നിർദ്ദേശിക്കുകയും ചെയ്തു.
നാഷണൽ ഫ്രണ്ടിന്റെ പാർലിമെന്ററി യോഗം വി.പി.സിംഗിനെ പ്രധാനമന്ത്രിയായി തിരഞ്ഞെടുത്തു.
2 ഡിസംബർ 1989 മുതൽ 10 നവംബർ 1990 വരെയുള്ള കാലയളവിൽ മാത്രമാണ് വി.പി.സിംഗ് പ്രധാനമന്ത്രി പദം അലങ്കരിച്ചത്.
പിന്നോക്ക സംവരണം പ്രമാണം:V P Singh by Arjun.jpg
സാമൂഹികമായും, വിദ്യാഭ്യാസ പരമായും പിന്നോക്കം നിൽക്കുന്ന ജനവിഭാഗങ്ങൾക്ക് വിദ്യാഭ്യാസമേഖലയിലും, സർക്കാർ സേവനമേഖലയിലും സംവരണം നടപ്പിലാക്കുന്നതിനെക്കുറിച്ചു പഠിക്കാൻ മൊറാർജി ദേശായി സർക്കാർ ഒരു കമ്മീഷനെ നിയമിച്ചിരുന്നു.
ഒരു പാർലിമെന്റേറിയനായിരുന്നു ബി.പി. മണ്ഡലിന്റെ നേതൃത്വത്തിലായിരുന്നു കമ്മീഷൻ പ്രവർത്തിച്ചിരുന്നത്.
വിദ്യാഭ്യാസമേഖലയിലും, സർക്കാർ ജോലിയിലും ഒരു നിശ്ചിതശതമാനം സമൂഹത്തിലെ പിന്നോക്കക്കാർക്ക് നൽകിയിരിക്കണം എന്നതായിരുന്നു മണ്ഡൽ കമ്മീഷൻ സർക്കാരിനോട് ശുപാർശ ചെയ്തിരുന്നത്.
മണ്ഡൽ കമ്മീഷൻ റിപ്പോർട്ട് നടപ്പിലാക്കാൻ വി.പി.സിംഗ് സർക്കാർ തീരുമാനിച്ചു.
ഈ തീരുമാനത്തെത്തുടർന്ന് വടക്കേ ഇന്ത്യയിൽ സമരങ്ങളുടെ ഒരു പരമ്പര തന്നെ ആരംഭിച്ചു.
വിദ്യാഭ്യാസ മേഖലയിൽ ഏർപ്പെടുത്തുന്ന സംവരണത്തിനെതിരേ വിദ്യാർത്ഥികൾ കൂട്ടത്തോടെ തെരുവിലിറങ്ങി.
കോൺഗ്രസ്സും, ബി.ജെ.പിയും വിദ്യാർത്ഥിസമരങ്ങൾക്ക് പുറത്തുനിന്നും പിന്തുണ നൽകി.
മണ്ഡൽ കമ്മീഷൻ റിപ്പോർട്ട് നടപ്പിലാക്കരുതെന്ന് ആവശ്യപ്പെട്ടു നടന്ന ഒരു സമരത്തിനിടെ വിദ്യാർത്ഥിയായ രാജീവ് ഗോസ്വാമി ആത്മഹത്യ ചെയ്തു.
അദ്വാനിയുടെ രഥയാത്ര
രാമജന്മഭൂമിയിൽ ക്ഷേത്രം പണിയുക എന്ന ഉദ്ദേശവുമായി ഭാരതീയ ജനതാ പാർട്ടി പ്രസിഡന്റ് അദ്വാനിയുടെ നേതൃത്വത്തിൽ ഒരു രഥയാത്ര സംഘടിപ്പിക്കുകയുണ്ടായി.
വടക്കേ ഇന്ത്യയിലെ സംസ്ഥാനങ്ങളിലൂടെ കടന്നു പോകുന്ന ഈ യാത്രയിലൂടെ ജനങ്ങളുടെ പിന്തുണ പിടിച്ചു പറ്റുക എന്നതായിരുന്നു ബി.ജെ.പി. നേതൃത്വത്തിന്റെ ലക്ഷ്യം.
എന്നാൽ അയോദ്ധ്യയിലെ തർക്ക പ്രദേശത്ത് യാത്ര എത്തുന്നതിനു മുമ്പ് തന്നെ അദ്വാനി അറസ്റ്റ് ചെയ്യപ്പെട്ടു.
അദ്വാനിയുടെ രഥയാത്ര മതവികാരങ്ങളെ ഹനിക്കുമെന്നു, തദ്വാരാ സമാധാനത്തിനു ഭംഗം സംഭവിക്കുമെന്നും പറഞ്ഞ് സിംഗിന്റെ പ്രത്യേക ഉത്തരവു പ്രകാരമാണ് സമസ്തിപൂർ എന്ന സ്ഥലത്തു വെച്ച് അദ്വാനിയെ അറസ്റ്റു ചെയ്യുന്നത്.
1990 ഒക്ടോബർ 30 ന് അയോദ്ധ്യയിലെ തർക്ക ഭൂമിയിൽ അദ്വാനി പ്രഖ്യാപിച്ച കർ-സേവയും ഇതോടെ തടയപ്പെട്ടു.
ബി.ജെ.പി നാഷണൽ ഫ്രണ്ടിനു നൽകിയിരുന്ന പിന്തുണ പിൻവലിച്ചു.
വി.പി.സിംഗ് വിശ്വാസവോട്ട് തേടേണ്ടി വന്നു.
പാർലിമെന്റിൽ വിശ്വാസവോട്ട് തേടാൻ സിംഗിനായില്ല.
താൻ മതേതരത്വത്തിനായാണ് നിലകൊണ്ടതെന്നും, ബാബരി മസ്ജിദ് സംരക്ഷിക്കുവാൻ തനിക്കു കഴിഞ്ഞുവെന്നും സിംഗ് തന്റെ അവിശ്വാസപ്രമേയത്തിന്മേലുള്ള ചർച്ചയിൽ പറയുകയുണ്ടായി.
ഏതു തരത്തിലുള്ള ഇന്ത്യയെയാണ് നിങ്ങൾക്കാവശ്യമെന്ന് ഈ ചർച്ചയിൽ സിംഗ് തന്റെ എതിരാളികളോട് ചോദിക്കുകയുണ്ടായി.
346 ന് എതിരേ 142 വോട്ടുകൾക്ക് പ്രമേയം പരാജയപ്പെട്ടു.
സിംഗിന് സഭയിൽ വിശ്വാസം തെളിയിക്കാനായില്ല.
സിംഗ് ഉടൻ തന്നെ രാജിവെച്ചു.
പ്രധാനമന്ത്രി പദത്തിനുശേഷം
തൊട്ടു പിന്നാലെ നടന്ന പൊതു തിരഞ്ഞെടുപ്പിൽ സിംഗ് വിജയിച്ചുവെങ്കിലും അദ്ദേഹത്തിന്റെ പാർട്ടിക്ക് പ്രതിപക്ഷത്തിരിക്കാനേ കഴിഞ്ഞുള്ളു.
രാജീവ് ഗാന്ധിയുടെ കൊലപാതകത്തിനുശേഷം നടന്ന തിരഞ്ഞെടുപ്പായതിനാൽ കോൺഗ്രസ്സ് നല്ല ഭൂരിപക്ഷത്തോടെയാണ് ലോക സഭയിലെത്തിയത്.
വൈകാതെ സിംഗ് സജീവരാഷ്ട്രീയത്തിൽ നിന്നും വിരമിച്ചു.
മതേതര ഇന്ത്യക്കുവേണ്ടി പ്രയത്നിച്ചു.
ഇതിനു വേണ്ടി അദ്ദേഹം രാജ്യം മുഴുവൻ സഞ്ചരിച്ചു.
1996 ലെ പൊതു തിരഞ്ഞെടുപ്പിൽ കോൺഗ്രസ്സ് പരാജയപ്പെട്ടു.
സ്വാഭാവികമായി, സിംഗ് പ്രധാനമന്ത്രി പദത്തിലേക്കെത്തുമെന്ന് എല്ലാവരും ധരിച്ചു.
കമ്മ്യൂണിസ്റ്റ് നേതാവായ ജ്യോതി ബസു, സിംഗിന് പ്രധാനമന്ത്രി പദവി വച്ചു നീട്ടിയെങ്കിലും സിംഗ് അത് നിരസിച്ചു.
ഒരു മതേതര സർക്കാരിനായാണ് എല്ലാവരും ആഗ്രഹിച്ചിരുന്നത്.
അധികാരസ്ഥാനത്തിനായി യാതൊരു അത്യാഗ്രഹവും ഇല്ലാതിരുന്ന ഒരു മനുഷ്യനായിരുന്നു വി.പി.സിംഗ്.
രാഷ്ട്രപതി സ്ഥാനത്തേക്ക് കെ.ആർ.നാരായണനെ നിർദ്ദേശിച്ചത് വി.പി.സിംഗ് ആയിരുന്നു.
പിന്നീട് നാരായണൻ ഏറ്റവും വോട്ടുകൾ നേടി രാഷ്ട്രപതി സ്ഥാനത്തേക്കെത്തുന്ന വ്യക്തിയായി മാറി.
1998 ൽ സിംഗിന് അർബുദരോഗമാണെന്ന് സ്ഥിരീകരിച്ചു.
ഇതോടെ അദ്ദേഹം പൊതു വേദികളിൽ നിന്നും ഒഴിഞ്ഞു നിന്നു.
2008 നവംബർ 27 ന് ഡൽഹിയിലെ അപ്പോളോ ആശുപത്രിയിൽ വെച്ച് വിശ്വനാഥ് പ്രതാപ് സിംഗ് അന്തരിച്ചു.
2008 നവംബർ 29 ന് ഗംഗാ നദിക്കരയിൽ എല്ലാ വിധ ബഹുമതികളോടെയും അദ്ദേഹത്തിന്റെ സംസ്കാരം നടന്നു.
വി.പി.സി. തങ്ങൾ ഇംഗ്ലീഷ് വിലാസം https://ml.wikipedia.org/wiki/V.
P.C._Thangal
കേരളത്തിലെ ഒരു രാഷ്ട്രീയ പ്രവർത്തകനും മുൻ നിയമസഭാംഗവുമായിരുന്നു ചെറുകോയ തങ്ങൾ എന്നപേരിലറിയപ്പെട്ട വി.പി.സി. തങ്ങൾ (ജീവിതകാലം: ജൂൺ 1916 - 16 സെപ്റ്റംബർ 1983).
പൊന്നാനി നിയമസഭാമണ്ഡലത്തിൽ നിന്നും രണ്ടും മൂന്നും കേരളനിയമസഭകളിലേക്ക് മുസ്ലീം ലീഗിന്റെ പ്രതിനിധിയായി ഇദ്ദേഹം തിരഞ്ഞെടുക്കപ്പെട്ടിട്ടുണ്ട് .
1965-ലെ തിരഞ്ഞെടുപ്പിൽ കെ.ജി. കരുണാകരമേനോനോട് പൊന്നാനി മണ്ഡലത്തിൽ പരാജയപ്പെട്ടു .
വഹിച്ച പദവികൾ രണ്ട്, മൂന്ന് കേരളനിയമസഭകളിലെ അംഗം കൗൺസിൽ ഓഫ് മദ്രാസ് പ്രൊവിൻഷൽ മുസ്‌ലീം ലീഗ് അംഗം (മുപ്പത് വർഷത്തോളം) പൊന്നാനി പഞ്ചായത്ത് പ്രസിഡന്റ് മുസ്‌ലീം ലീഗ് പാലക്കാട് ജില്ലാ വൈസ് പ്രസിഡന്റ് അവലംബം
വാൾട്ടർ ഡി ലാ മെയർ ഇംഗ്ലീഷ് വിലാസം https://ml.wikipedia.org/wiki/Walter_de_la_Mare
ഇംഗ്ലീഷ് കവിയും കഥാകൃത്തും ബാലസാഹിത്യകാരനുമായിരുന്ന വാൾട്ടർ ഡി ലാ മെയർ 1873 ഏപ്രിൽ 25-ന് കെന്റിലെ ചാൾട്ടനിൽ ജനിച്ചു.
ലണ്ടനിലെ സെന്റ് പോൾസ് കത്തീഡ്രൽ കോറിസ്റ്റേഴ്സ് സ്കൂളിലായിരുന്നു വിദ്യാഭ്യാസം .
1899-ൽ എൽഫ്രിഡ ഇംഗ്പെനിനെ വിവാഹം കഴിച്ചു.
രണ്ടു ആൺമക്കളും രണ്ടു പെൺമക്കളും ഈ ദമ്പതികൾക്കുണ്ടായി.
1890-1908 കാലഘട്ടത്തിൽ ആംഗ്ലോ- അമേരിക്കൻ ഓയിൽ കമ്പനിയിൽ ക്ലാർക്കായി ഇദ്ദേഹം ജോലി ചെയ്തു.
ലണ്ടനിൽ നിന്നു പ്രസിദ്ധീകരിക്കുന്ന ദ് ടൈംസ്, ദ് വെസ്റ്റ്മിൻസ്റ്റർ ഗസറ്റ് എന്നീ ആനുകാലികങ്ങളിൽ എഴുതാറുണ്ടായിരുന്നു.
നിരവധി സാഹിത്യപുരസ്കാരങ്ങൾ കരസ്ഥമാക്കിയ ഇദ്ദേഹത്തിന് ഓക്സ്ഫോഡ് , കേംബ്രിഡ്ജ് , ബ്രിസ്റ്റൽ, ലണ്ടൻ എന്നീ സർവകാലശാലകൾ ഡി. ലിറ്റ്.
ബിരുദം സമ്മാനിക്കുകയുണ്ടായി.
1908-ൽ ഇദ്ദേഹത്തിന് സിവിൽ ലിസ്റ്റ് പെൻഷൻ അനുവദിച്ചു.
വാൾട്ടർ റാമൽ എന്ന തൂലികാനാമത്തിൽ
വാൾട്ടർ റാമൽ എന്ന തൂലികനാമത്തിലായിരുന്നു വാൾട്ടർ ഡി ലാ മെയർ ആനുകാലികങ്ങളിൽ കഥകൾ പ്രസിദ്ധീകരിച്ചിരുന്നത്.
കുട്ടികൾക്കുവേണ്ടി രചിച്ച ആദ്യകാല കവിതകളിലും ഇതേ പേർ തന്നെയായിരുന്നു ഉപയോഗിച്ചിരുന്നത്.
ആദ്യത്തെ കവിതാസമാഹാരം സോംഗ്സ് ഫോർ ചൈൽഡ്ഹുഡ് എന്ന പേരിൽ 1902-ൽ പുറത്തുവന്നു.
1904-ൽ പ്രസിദ്ധീകരിച്ച ഹെന്റി ബ്രോക്കൻ എന്ന ഗദ്യകൃതി കല്പനാപ്രധാനമായിരുന്നു.
1906-ൽ പോയംസ് പ്രസിദ്ധീകരിച്ചതോടെയാണ് വാൾട്ടർ ഡി ലാ മെയർ സാഹിത്യരംഗത്ത് ശ്രദ്ധിക്കപ്പെടാൻ തുടങ്ങിയത്.
1908-ൽ സിവിൽ ലിസ്റ്റ് പെൻഷൻ ലഭിച്ചത് സാഹിത്യരചനയിൽ മുഴുവൻ ശ്രദ്ധയും കേന്ദ്രീകരിക്കാൻ ഇദ്ദേഹത്തിന് അവസരം നൽകി.
വാൾട്ടറിന്റെ കൃതികൾ
ഭൗതികപ്രപഞ്ചത്തിനു പുറത്തുളള ഒരു ലോകവുമായി സംവദിക്കാനുളള നൈസർഗികമായ വാസനയായിരുന്നു വാർട്ടർ ഡി ലാ മെയറിന്റെ കൃതികൾക്ക് തനതായ വ്യക്തിത്വം പകർന്നുകൊടുത്തത്.
ഇതുകാരണം ബാലസാഹിത്യകൃതികളിൽ സാധാരണ കാണാറുളള അതിഭാവുകത്വം (Sentimentality) ഇദ്ദേഹത്തിന്റെ കൃതികളിൽ ഇല്ലാതെ പോയി.
പ്രകൃതിഭംഗിയിൽ അഭിരമിക്കാനുളള മനസ്സും അവർണനീയമായതിനെ ധ്വന്യാത്മകമായി ചിത്രീകരിക്കാനുളള കഴിവും ഇദ്ദേഹത്തിന്റെ മിക്ക കവിതകളിലും കാണാം.
കവിതാസമാഹാരങ്ങൾ ദ് ലിസണേഴ്സ് ആൻഡ് അദർ പോയംസ് (1912) ദ് സങ്കൻ ഗാർഡൻ ആൻഡ് അദർ പോയംസ് (1917) ഫ്ലോറ (1919) മെമ്മറി ആൻഡ് അദർ പോയംസ് (1938) റ്റൈം പാസസ് ആൻഡ് അദർ പോയംസ് (1942) ദ് ട്രാവലർ (1946) വിംഗ്ഡ് ചാരിയട്ട് ആൻഡ് അദർ പോയംസ് (1951) ഓ ലൗലി ഇംഗ്ലണ്ട് ആൻഡ് അദർ പോയംസ് (1953)
തുടങ്ങിയ കവിതാസമാഹാരങ്ങളുടെ ശീർഷകങ്ങൾ തന്നെ വായനക്കാരുടെ ശ്രദ്ധയാകർഷിക്കാൻ പോന്നവയാണ്.
ജീവിതത്തിൽ സുപരിചിതമായ കാര്യങ്ങളാണ് മനോഹരമായിട്ടുള്ളതെന്നായിരുന്നു ("The lovely in life is the familiar) ഡി ലാ മെയറിന്റെ വിശ്വാസപ്രമാണം.
മനുഷ്യന് ചെറുപ്പകാലത്താണ് പ്രപഞ്ച വസ്തുക്കളുടെ നിഗൂഢാർഥം കണ്ടെത്താൻ കഴിയുന്നതെന്ന് വേഡ്സ്വർത്തിനെപ്പോലെ ഇദ്ദേഹവും കരുതിയിരുന്നു.
കവിതകൾ എ സൺഡേ ആൾ ദാറ്റീസ് പാസ്റ്റ് മ്യൂസിക് അൺഹേഡ് അൺഹേഡ് മെലഡീസ്
തുടങ്ങിയ കവിതകളിൽ ഈ ദർശനത്തിന്റെ കലാസുഭഗമായ ആവിഷ്കാരം കാണാം.
കാലം ചെല്ലുന്തോറും ഡി ലാ മെയറിന്റെ ശ്രദ്ധ ജീവിതത്തിന്റേയും പ്രപഞ്ചത്തിന്റേയും ആത്യന്തിക നിഗൂഢതകളിലേക്കു തിരിയുന്നതാണ് കാണുന്നത്.
ദ് ലാസ്റ്റ് ചാപ്റ്റർ അനാട്ടമി ദ് ഡെത്ത് - ഡ്രീം
തുടങ്ങിയ കവിതകളിൽ കാണുന്നതു പോലെ കവിമനസ്സ് അനുധ്യാനത്തിന്റേയും മൌനത്തിന്റേയും ശീതളച്ഛായയിൽ മയങ്ങിപ്പോകുന്നു.
കഥാകൃതികൾ ദ് റിട്ടേൺ (1910) മെമ്മോയേഴ്സ് ഒഫ് എ മിഡ്ജെറ്റ് (1921) അറ്റ് ഫസ്റ്റ് സൈറ്റ് (1928) സെവൻ ഷോർട്ട് സ്റ്റോറീസ് (1931) എ ഫോർവേഡ് ചൈൽഡ് (1934)
എന്നിവയാണ് വാൾട്ടർ ഡി ലാ മെയറിന്റെ കഥാകൃതികളിൽ പ്രധാനപ്പെട്ടവ.
ബാലസാഹിത്യകൃതികൾ എ ചൈൽഡ്സ് ഡേ: എ ബുക്ക് ഓഫ് റൈംസ് (1912), റ്റോൾഡ് എഗെയ്ൻ: ട്രെഡിഷണൽ റ്റെയിൽസ്(1927), ഓൾഡ് ജോ (1927), സ്റ്റോറീസ് ഫ്രം ദ ബൈബിൾ (1929), പോയംസ് ഫോർ ചിൽഡ്രൻ (1930), ദി ഓൾഡ് ലയൺ ആൻഡ് അദർ സ്റ്റോറീസ് (1942)
എന്നിവ ഇദ്ദേഹത്തിന്റെ ബാലസാഹിത്യകൃതികളുടെ കൂട്ടത്തിൽ മികച്ചു നിൽക്കുന്നു.
1956 ജൂൺ 22-ന് ഇദ്ദേഹം അന്തരിച്ചു.
പുറത്തേക്കുള്ള കണ്ണികൾ http://www.kirjasto.sci.fi/delamare.htm http://www.poemhunter.com/walter-de-la-mare/ http://www.famouspoetsandpoems.com/poets/walter_de_la_mare http://www.poetryfoundation.org/bio/walter-de-la-mare http://www.poemhunter.com/walter-de-la-mare/biography/ http://www.walterdelamare.co.uk/ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡി ലാ മെയർ, വാൾട്ടർ (1873-1956) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
വാൾട്ടർ ബെഞ്ചമിൻ ഇംഗ്ലീഷ് വിലാസം https://ml.wikipedia.org/wiki/Walter_Benjamin
ജർമ്മനിയിലെ ജൂത തത്ത്വചിന്തകനും, സാംസ്കാരിക വിമർശകനും , എഴുത്തുകാരനും ആയിരുന്നു വാൾട്ടർ ബെഞ്ചമിൻ (ജർമ്മൻ: [valtɐ bɛnjamiːn] ; 1892 ജൂലൈ 15 - 1940 സെപ്റ്റംബർ 26).